CELEX: 31990R1119
Language: el
Date: 1990-05-02 00:00:00
Title: Κανονισμός (ΕΟΚ) αριθ. 1119/90 της Επιτροπής της 2ας Μαΐου 1990 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Avis juridique important

|

31990R1119

Κανονισμός (ΕΟΚ) αριθ. 1119/90 της Επιτροπής της 2ας Μαΐου 1990 που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  

Επίσημη Εφημερίδα αριθ. L 112 της 03/05/1990 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 1119/90 ΤΗΣ ΕΠΙΤΡΟΠΗΣ  της 2ας Μαΐου 1990  που τροποποιεί τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 323/90 (2), και ιδίως το άρθρο 9,  Εκτιμώντας:  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που αναφέρεται στο παράρτημα του προαναφερθέντος κανονισμού, πρέπει να θεσπιστούν διατάξεις σχετικά με την κατάταξη των «συνόλων» που ορίζονται στη σημείωση 3β των κεφαλαίων 61 και 62 της συνδυασμένης ονοματολογίας· ότι είναι αναγκαίο για το σκοπό αυτό να προστεθεί μια συμπληρωματική σημείωση στα κεφάλαια 61 και 62 της συνδυασμένης ονοματολογίας·  ότι το παράρτημα Ι του κανονισμού (ΕΟΚ) αριθ. 2658/87 πρέπει να τροποποιηθεί ανάλογα·  ότι η Επιτροπή Ονοματολογίας δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συνδυασμένη ονοματολογία που αναφέρεται στο παράρτημα Ι του κανονισμού (ΕΟΚ) αριθ. 2658/87 τροποποιείται ως εξής:  - Στο κεφάλαιο 61, προστίθεται η ακόλουθη συμπληρωματική σημείωση:  «1. Για την εφαρμογή της σημείωσης 3β του παρόντος κεφαλαίου, με την επιφύλαξη των άλλων διατάξεων της σημείωσης αυτής, τα μέρης ενός συνόλου πρέπει να έχουν κατασκευασθεί εξολοκλήρου από ένα και το αυτό ύφασμα.  Για το σκοπό αυτό το χρησιμοποιούμενο ύφασμα μπορεί να είναι αλεύκαστο, λευκασμένο, βαμμένο, από νήματα διαφόρων χρωμάτων ή τυπωτό. Δεν αποτελούν σύνολα οι συνδυασμοί των οποίων τα μέρη έχουν κατασκευασθεί από διαφορετικά υφάσματα έστω και εάν η διαφορά αυτή οφείλεται μόνο στο χρώμα.»  Η ισχύουσα συμπληρωματική σημείωση 1 του κεφαλαίου 61 παίρνει τον αριθμό 2.  - Στο κεφάλαιο 62, προστίθεται η ακόλουθη συμπληρωματική σημείωση:  «1. Για την εφαρμογή της σημείωσης 3β του παρόντος κεφαλαίου, με την επιφύλαξη των άλλων διατάξεων της σημείωσης αυτής, τα μέρη ενός συνόλου θα πρέπει να έχουν κατασκευασθεί εξολοκλήρου από ένα και το αυτό ύφασμα.  Για το σκοπό αυτό το χρησιμοποιούμενο ύφασμα μπορεί να είναι αλεύκαστο, λευκασμένο, βαμμένο, από νήματα διαφόρων χρωμάτων ή τυπωτό. Δεν αποτελούν σύνολα οι συνδυασμοί των οποίων τα μέρη έχουν κατασκευασθεί από διαφορετικά υφάσματα έστω και εάν η διαφορά αυτή οφείλεται μόνο στο χρώμα.»  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Μαΐου 1990.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 36 της 8. 2. 1990, σ. 7.